تورکیه پرزیدنت سؤزچوسو ابراهیم قالین، 1915 حادثه‌لری ایله علاقه‌دار اولا‌راق تک طرف‌لی تاریخ آنلاییشی تلقین ائدیلمه‌یه چالیشیلدیغینی سؤیله‌دی.
او دؤورده یاشانان‌لارین اورتاق بیر آجی اولا‌راق اله آلینماسی لازیم اولدوغونو ایفاده ائدن ابراهیم قالین؛
"گله‌جه‌یه دوستلوق پرسپکتیوین‌دن باخیلما‌لی" دئدی.
قالین، پرزیدنت ساراییندا تشکیل ائتدیگی مطبوعات کونفرانسیندا گوندمی قیمتلندیردی.
ایسرائیل ایله بیر مدت‌دیر داوام ائدن مذاکیره‌لرده سون مرحله‌یه گلیندیگینی، ایکی اؤلکه رسمی‌لری آراسیندا یاخین زاماندا یئنی بیر تماس پلانلاشدیریلدیغینی ایفاده ائدن ابراهیم قالین، ایسرائیل طرفی‌نین غزّه و فیلیسطین تورپاق‌لاریندا اینسانی وضعیتین یاخشیلاشدیریلماسی موضوعسوندا آددیم آتاجاغام گؤزلنیلدیگینی قید ائتدی.
ابراهیم قالین؛
"ایسرائیل ایله تضمینات و آبلوکایلا باغلی سون ایکی مادده اوزرینده یئکون راضیلاشما تامین ائدیلدیک‌دن سونرا، بیر راضیلاشما ایمضالانماسی و علاقه‌لرین نورماللاشما پروسه‌سی‌نین باشلاماسی پلانلاشدیریلیر" دئیه دانیشدی.
موسکوا رهبرلیگی ایله علاقه‌لرده ایسه تورکیه اولا‌راق یئنی آددیم‌لارا حاضر اولوندوغونو یازان سؤزچو قالین، روسیا ایله اولان علاقه‌لری یالنیز بیر حادثه‌یه فداع ائدیله بیلمیه‌جگینی ایفاده ائده‌رک؛
"اما تأسف کی، 24 نوامبرداکی اوچاق حادثه‌سین‌دن بری روس طرفی‌نین رفتاری بو مدتی کیلیدله‌دی" دئدی.
سوریه ایله یالنیز قارادان دئییل هاوا‌دان دا بیر محدود بؤلگه یارادیلماسی لازیم اولدوغونو یازان ابراهیم قالین، بونون بیر چوخ آغری‌نین قارشی‌سینی و قاچقین آخینی محدودلاشدیریلماسینا قاتقیسی اولاجاغینا ایشاره ائتدی.
گؤچمن بحرانی‌نین قایناغی‌نین سوریه رهبرلیگی اولدوغونو تکرارلایان قالین، ترور تشکیلاتی داعش ایله موباریزه‌یه ده بئله باخیلماسی لازیم اولدوغونو قید ائتدی.
قالین، تورکیه‌نین بو گون اعتباریله داعش ایله باغلی اولدوغو دوشونولن خاریجی اویروک‌لو 41 مین نفر اوچون اؤلکه‌یه گیریش قاداغاسی قویدوغونو، 2 مین 777 نفری نظارته آلدیغینی، 954 نفر ده حبس اولوندوغونو آنلاتدی.
